**Ongoongo Ke Tuku Atu**

**Fekumi ki ha fale‘i mataotao ‘i he ngaahi pole taimi lōloa ‘o e mo‘ui leleí**

**12 ‘o ‘Epeleli 2022**

Kia hiwa rā, kia hiwa rā! Fakatokanga‘i ange! E ngā mātanga, e ngā māngai, tēnei te karanga ki a koutou kia tono mai ki tēnei kaupapa, hei āwhina i tā mātou whai atu i te pae ora mō ngā hapori katoa o te motu.

‘Oku ‘atā atu ‘i he ‘ahó ni ke ‘omai ha ngaahi tohi fakahā ‘o e fie kau mai (expressions of interest) ki ha Kōmiti Fale‘i fo‘ou ki he Mo‘ui Lelei ‘a e Kakaí (Public Health Advisory Committee) ‘e a‘u hake ki he toko fitú ‘a e tokolahi hono kau mēmipá ‘a ia te nau ngāue ki hono fakalelei‘i ‘o e ngaahi palopalema ‘i he tu‘unga o e mo‘ui leleí ‘i he lolotonga ni mo e kaha‘ú foki ‘a ia ‘okú ne uesia ‘a e kakai ‘o Nu‘u Silá.

“Kuo fakamahino mai ‘e he COVID-19 ko hono fakahoko ko ia ‘o ha ngaahi faitu‘utu‘uni fekau‘aki mo e tu‘unga ‘o e mo‘ui leleí ‘oku makatu‘unga ia ‘i he ngaahi me‘a kuo fakamo‘oni‘i ‘oku lelei ki he tu‘unga lelei ‘a e fonuá mo e tu‘unga faka‘ekonōmiká," lau ‘a e Talēkita Seniale ‘o e Mo‘uí, Dr Ashley Bloomfield.

“‘Oku ‘omai ‘e he ngāue fakalelei ki he tu‘unga ‘o e mo‘ui leleí mo e faingata‘a‘ia fakaesinó ha faingamālie ke fakahoko ai ‘a e ngaahi ngāué ‘i ha founga ‘e lelei ange ai ‘a e ngaahi ola fakangāué (outcomes) ma‘á e ngaahi komiunitī ‘oku fa‘a tō nounou ‘a hono tokangaekina ‘e he sisitemi ki he mo‘ui leleí, kau ai ‘a e kakai Maulí mo e Pasifikímo kinautolu ‘i he komiunitī ‘o e kau faingata‘a‘ia fakaesinó.

“‘E ‘omai ‘e he kōmití ha fale‘i ‘oku fou fakahangatonu meí he kakaí, tu‘u tau‘atāina, fakatefito ‘i he saienisí ki he kau Minisitaá fekau‘aki mo e ngaahi pole taimi lōloa ‘okú ne uesia ‘a e kakai ‘o Nu‘u Silá.

"Te ne fakakaukaua ‘a e ngaahi makatu‘unga‘i me‘a ‘okú ne uesia ‘a e tu‘unga mo‘ui lelei ‘a e kakaí mo e ngaahi komiunitií pea fakamu‘omu‘a ‘a e ngaahi founga ki he vahevahe tataú.

"‘Oku mau ‘ilo ‘oku ‘i ai ‘a e ngaahi mataotao taukei ‘i he mo‘ui lelei ‘a e kakaí ‘i he ngaahi komiunitií mo e ‘ilo fakaakó. ‘E hoko ‘eni ke ne fakaivia ai ‘a ‘enau fehokotaki mo e pule‘angá,” ‘a e lau ‘aDr Bloomfield.

Lī mai kiate au ha‘o tohi ‘o fakahā mai ‘okú ke fie kau mai! - Kia tono mai! Ko hono [Fakahaa‘i ‘o e fie Kau Maí](https://careers.health.govt.nz/jobtools/jncustomsearch.viewFullSingle?in_organid=18370&in_jnCounter=225091882) ‘oku ‘atā ia meí he ‘ahó ni (12 ‘o ‘Epelelí) pea tāpuni ki he ‘aho 6 ‘o Meé.